Diari Oficial de la Generalitat Valenciana


Sumari del DOGV 2303, del 05-07-1994 (1994/831883)

DECRET 115/1994, de 21 de juny, del Govern Valencià, pel qual es modifica el Decret 215/1993, de 23 de novembre, pel qual es regula l'obra benèfico-social de les caixes d'estalvis amb domicili social a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/06/21/115/dof/vci/html**

### Dades del document

Número de DOGV
:   2303

Data del DOGV
:   05-07-1994

Secció del DOGV
:   DISPOSICIONS GENERALS

Número del document
:   1994/831883


Data del document
:   21-06-1994

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

DECRET 115/1994, de 21 de juny, del Govern Valencià, pel qual es modifica el Decret 215/1993, de 23 de novembre, pel qual es regula l'obra benèfico-social de les caixes d'estalvis amb domicili social a la Comunitat Valenciana. [94/4569]  
El Decret 215/1993, de 23 de novembre, del Govern Valencià, pel qual es regula l'obra benèfico-social de les caixes d'estalvis amb domicili social a la Comunitat Valenciana, va establir, entre altres qüestions, la normativa específica que regeix per a les fundacions constituïdes per aquestes entitats per a la gestió i l'administració de la seua obra social.  
Aquesta regulació suposa per a les fundacions ja constituïdes la necessitat d'adaptació de la seua normativa interna, per a la qual cosa s'establí un termini en la disposició transitòria segona del decret esmentat.  
Atesa l'aplicabilitat del decret esmentat, independentment de la preceptiva adaptació estatuària, i davant la demanda de les entitats afectades, cursada per mitjà de la Federació Valenciana de Caixes d'Estalvis, sembla convenient ampliar el termini d'adaptació d'estatuts i inscripció en el Registre de Fundacions OBS d'aquestes entitats.  
Per això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 21 de juny de 1994,  
DECRETE:  
Article únic. Disposició modificada  
L'apartat 1 de la disposició transitòria segona del Decret 215/1993, de 23 de novembre, del Govern Valencià, pel qual es regula l'obra benèfico-social de les caixes d'estalvis amb domicili social a la Comunitat Valenciana, adoptarà la redacció següent:  
«1. Les fundacions que complesquen algun dels requisits esmentats en l'article 15.2 d'aquest decret hauran d'adaptar els seus estatuts al que preveu aquest i sol·licitar la preceptiva autorització de l'Institut Valencià de Finances abans de l'1 de gener de 1995. Sense perjudici d'això, a partir de l'entrada en vigor d'aquest decret, queden modificades o derogades les disposicions estatuàries que s'oposen als preceptes continguts en aquest».  
DISPOSICIONS FINALS  
Primera. Habilitació  
Es faculta la Conselleria d'Economia i Hisenda per a dictar les normes complementàries que siguen necessàries per a l'aplicació d'aquest decret.  
Segona. Entrada en vigor  
Aquest decret entrarà en vigor el mateix dia de la publicació en el Diari Oficial de la Generalitat Valenciana.  
València, 21 de juny de 1994.  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI